དེ་འདྲའི་མཛད་སྒོ་གལ་ཆེན་ཞིགབོད་པ་ཚོ་དང་ཕྲུ་གུ་ཚོའི་ལོ་གཅིག་གི་ལོ་སར་ཕར་ཕུད་པའི་བདེ་སྐྱིད་ཀྱི་ཉི་མ་གཅིག་པུ།བོད་ཀྱི་ཆོས་དང་རིག་གཞུང་དང་འབྲེལ་བའི་དུས་སྟོན་ཡག་ཤོས།སངས་རྒྱས་དངོས་དང་རྩ་བའི་བླ་མའི་གསང་གསུམ་རྗེས་སུ་དྲན་པའི་དགེ་སྦྱོར་གྱི་གོ་སྐབས་བཟང་པོ།ཕྲུ་གུ་དག་ལ་ཕ་མེས་ཀྱི་རིག་གཞང་ངོ་སྤྲོད་བྱེད་པའི་སྡིང་ཆ་གལ་ཆེན་པོ་འདི་འུར་འུར་ཟིང་ཟིང་བཟོས་སོང་ཨང་སྙམ་དུས་མི་མང་པོ་ཞིག་ལ་མི་སྐྱིད་པ་ཆེན་པོ་བྱུང་ཡོད་པ་ངས་བཤད་མི་དགོས་པ་ཞིག་རེད།དོན་རྐྱེན་འདི་སུ་ལ་འགན་ཡོད་མེད་དང་སུས་ཆད་པ་ཁུར་དགོས་མིན་ངས་མི་ཤེས།རྒྱབ་ལོགས་ན་སུ་ཡོད་ཀྱང་དོ་སྣང་བྱས་མེད།རྩ་བ་མང་པོ་ཞིག་ཕར་དེད་ནས་སྐད་ཆ་བཤད་འདོད་ཀྱང་མེད།དེ་རིང་ང་རྩོམ་ཡིག་འདི་ནི་མ་བྲིས་ཐབས་མེད་ཀྱི་ཚོར་བ་གཅིག་རང་ཞིག་གིས་དེད་པ་སྟེ།༧གོང་ས་མཆོག་གི་འཁྲུངས་སྐར་རང་ལ་གཅེས་ཤིང་ཕངས་པའི་སེམས་ཚོར་ཙམ་དང་འབྲེལ་བ་ཡོད།དེའི་ན་ངའི་སྐད་ཆ་ནང་དོན་ཚང་མ་ཡང་དེ་ག་རང་གི་ཐོག་ལ་འབབ་རྒྱུ་ཡིན།